pythainlp/thailaw-v1.0 huggingface dataset:
ประกาศอธิบดีกรมสรรพากร

เกี่ยวกับภาษีธุรกิจเฉพาะ (ฉบับที่ 13) 

เรื่อง กําหนดการยื่นแบบแสดงรายการภาษี การชําระภาษี และสถานที่ยื่นแบบแสดงรายการภาษี

---------------------------------------------

          อาศัยอํานาจตามความในมาตรา 11 และมาตรา 91/10 แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 30) พ.ศ. 2534 อธิบดีกรมสรรพากรกําหนดการยื่นแบบแสดงรายการภาษี การชําระภาษี และสถานที่ยื่นแบบแสดงรายการภาษี สําหรับการยื่นแบบแสดงรายการภาษีธุรกิจเฉพาะผ่านระบบเครือข่ายอินเทอร์เน็ตไว้ ดังต่อไปนี้


ข้อ ๑ ให้ยกเลิกความในข้อ 1 ของประกาศอธิบดีกรมสรรพากร เกี่ยวกับภาษีธุรกิจเฉพาะ (ฉบับที่ 6) เรื่อง กําหนดการยื่นแบบแสดงรายการภาษี การชําระภาษี และสถานที่ยื่นแบบแสดงรายการภาษีลงวันที่ 18 มกราคม พ.ศ. 2545 และให้ใช้ความต่อไปนี้แทน

          “ข้อ 1 กําหนดให้การยื่นรายการขอ้ มูลตามแบบ ภ.ธ. 40 ผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร http://www.rd.go.th โดยวิธีใดวิธีหนึ่งดังต่อไปนี้ เป็นการยื่นแบบแสดงรายการภาษีธุรกิจเฉพาะตามประมวลรัษฎากร

          (1) เข้าสู่ระบบการยื่นแบบแสดงรายการภาษีทางเว็บไซต์ (Web Site) ของกรมสรรพากร http://www.rd.go.th โดยตรง โดยใช้ชื่อผู้ใช้ (Username) และรหัสผ่าน (Password) ที่ได้รับจากการลงทะเบียนการเข้าใช้ระบบดังกล่าวของกรมสรรพากร

          (2) เข้าสู่ระบบการยื่นแบบแสดงรายการภาษีทางเว็บไซต์ (Web Site) ของกรมสรรพากร http://www.rd.go.th ผ่านระบบบริการ Tax Single Sign On ทางเว็บไซต์ (web Site) ของกระทรวงการคลัง https://etax.mof.go.th โดยใช้ชื่อผู้ใช้ (Username) และรหัสผ่าน (Password) ที่ได้รับจากการลงทะเบียนการเข้าใช้ระบบบริการ Tax Single Sign On ของกระทรวงการคลัง

          การยื่นแบบแสดงรายการภาษีตามวรรคหนึ่ง มิให้ใช้กับการยื่นแบบแสดงรายการภาษีเกินกําหนดเวลาตามที่กําหนดในข้อ 3”


ข้อ ๒ ให้ยกเลิกความในข้อ 2 ของประกาศอธิบดีกรมสรรพากร เกี่ยวกับภาษีธุรกิจเฉพาะ (ฉบับที่ 6) เรื่อง กําหนดการยื่นแบบแสดงรายการภาษี การชําระภาษี และสถานที่ยื่นแบบแสดงรายการภาษีลงวันที่ 18 มกราคม พ.ศ. 2545 และให้ใช้ความต่อไปนี้แทน

          “ข้อ 2 ผู้ประกอบกิจการจดทะเบียนภาษีธุรกิจเฉพาะที่มีความประสงค์จะยื่นแบบแสดงรายการภาษีตามข้อ 1 จะต้องยื่นคําขอเพื่อลงทะเบียนการใช้ระบบการยื่นแบบแสดงรายการภาษีผ่านระบบเครือข่ายอินเทอร์เน็ตของกรมสรรพากรตามข้อ 1 (1) หรือระบบบริการ Tax Single Sign On ของกระทรวงการคลังตามข้อ 1 (2) และเมื่อได้รับอนุมัติแล้วจึงจะมีสิทธิยื่นรายการข้อมูลตามแบบ ภ.ธ. 40 ผ่านระบบเครือข่ายอินเทอร์เน็ต ทางเว็บไซต์ (Web Site) ของกรมสรรพากร http://www.rd.go.th โดยให้ถือเป็นสถานที่ยื่นแบบแสดงรายการภาษีได้อีกแห่งหนึ่ง”


ข้อ ๓ ประกาศนี้ให้ใช้บังคับสําหรับการยื่นรายการตั้งแต่วันที่ 1 กันยายน 2561 เป็นต้นไป


ผู้มีอํานาจลงนาม - ประกาศ ณ วันที่ 28 สิงหาคม พ.ศ. 2561

 

เอกนิติ นิติทัณฑ์ประภาศ

อธิบดีกรมสรรพากร
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 6/2545

เรื่อง  การจัดทํารายงานเกี่ยวกับการเป็นตัวแทนด้านการตลาดกองทุนส่วนบุคคล

 

                    อาศัยอํานาจตามความในข้อ 11(3) แห่งประกาศคณะกรรมการกํากับหลักทรัพย์และตลาดหลักทรัพย์  ที่ กน. 6/2545 เรื่อง  หลักเกณฑ์ เงื่อนไข และวิธีการในการชักชวนลูกค้าการวางแผนการลงทุน และการตั้งตัวแทนด้านการตลาดกองทุนส่วนบุคคล ลงวันที่ 1 กุมภาพันธ์ พ.ศ. 2545   สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ในประกาศนี้

          “ตัวแทนด้านการตลาดกองทุนส่วนบุคคล”  หมายความว่า บุคคลซึ่งบริษัทจัดการตั้งให้เป็นตัวแทนในการชักชวนลูกค้า                             “บริษัทจัดการ”  หมายความว่า  บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคล

          “ชักชวนลูกค้า”  หมายความว่า  การชักชวนลูกค้าให้ทําสัญญากับบริษัทจัดการโดยมีการวางแผนการลงทุนให้แก่ลูกค้าด้วย

          “ลูกค้า” หมายความว่า  บุคคลหรือคณะบุคคลที่มอบหมายหรือจะมอบหมายให้บริษัทจัดการจัดการกองทุนส่วนบุคคล   ทั้งนี้ ในกรณีที่บริษัทจัดการกองทุนส่วนบุคคลที่เป็นกองทุนสํารองเลี้ยงชีพ  คําว่า “ลูกค้า” หมายความถึง  กองทุนสํารองเลี้ยงชีพ

          “สัญญา”  หมายความว่า  สัญญาจัดการกองทุนส่วนบุคคล

          “บุคคลที่ได้รับความเห็นชอบ”  หมายความว่า  บุคคลที่ได้รับความเห็นชอบจากสํานักงานให้ทําหน้าที่ชักชวนลูกค้า หรือบุคคลที่ได้รับความเห็นชอบจากสํานักงานให้ทําหน้าที่วางแผนการลงทุนให้แก่ลูกค้า หรือเป็นตัวแทนด้านการตลาดกองทุนส่วนบุคคล

          “สถาบันฝึกอบรม”  หมายความว่า  สถาบันพัฒนาบุคลากรธุรกิจหลักทรัพย์และสถาบันฝึกอบรมอื่นที่สํานักงานให้การยอมรับ

          “สํานักงาน”  หมายความว่า  สํานักงานคณะกรรมการกํากับหลักทรัพย์และตลาดหลักทรัพย์


ข้อ ๒ ให้ตัวแทนด้านการตลาดกองทุนส่วนบุคคลที่เป็นนิติบุคคลจัดทําและส่งรายงานเกี่ยวกับเรื่องดังต่อไปนี้ให้สํานักงาน

          (1) รายงานวันเริ่มและวันสิ้นสุดการปฏิบัติหน้าที่ชักชวนลูกค้าหรือวางแผนการลงทุนให้แก่ลูกค้าของพนักงานในสังกัดของตนที่เป็นบุคคลที่ได้รับความเห็นชอบให้สํานักงานภายในสามวันนับแต่วันที่พนักงานเริ่มหรือสิ้นสุดการปฏิบัติหน้าที่ดังกล่าว โดยจัดส่งข้อมูลผ่านระบบงานอิเล็กทรอนิกส์ที่สํานักงานจัดไว้ และนําส่งเอกสารที่มีข้อมูลเช่นเดียวกับที่ได้ส่งผ่านระบบงานอิเล็กทรอนิกส์ให้สํานักงานภายในวันทําการถัดจากวันที่ได้จัดส่งข้อมูลผ่านระบบดังกล่าว

          (2) รายงานรายชื่อพนักงานในสังกัดของตนที่ผ่านการอบรมความรู้เกี่ยวกับการชักชวนลูกค้าหรือการวางแผนการลงทุนให้แก่ลูกค้าหรือการเป็นตัวแทนด้านการตลาดกองทุนส่วนบุคคลจากสถาบันฝึกอบรม หรือตามหลักสูตรที่สํานักงานให้ความเห็นชอบ (refresher course) โดยจัดทําเป็นรายไตรมาสและจัดส่งให้สํานักงานภายในวันที่สิบห้าของเดือนถัดไป


ข้อ ๓ ประกาศนี้ใช้บังคับตั้งแต่วันที่  1  เมษายน  พ.ศ. 2545   เป็นต้นไป


ผู้มีอํานาจลงนาม - ประกาศ  ณ   วันที่  8 กุมภาพันธ์  พ.ศ. 2545

 

 

                                                          (นายประสาร  ไตรรัตน์วรกุล)

                                                                     เลขาธิการ

                                       สํานักงานคณะกรรมการกํากับหลักทรัพย์และตลาดหลักทรัพย์
ประกาศอธิบดีกรมสรรพากร

เกี่ยวกับภาษีธุรกิจเฉพาะ (ฉบับที่ 12)

เรื่อง กําหนดนิติบุคคลอื่นตามมาตรา 5(2) แห่งพระราชกฤษฎีกาออกตามความในประมวลรัษฎากรว่าด้วยการลดอัตรารัษฎากร (ฉบับที่ 469) พ.ศ. 2551

--------------------------------------------------

          อาศัยอํานาจตามความในมาตรา 5(2) แห่งพระราชกฤษฎีกา ออกตามความในประมวลรัษฎากร ว่าด้วยการลดอัตรารัษฎากร (ฉบับที่ 469) พ.ศ. 2551 อธิบดีกรมสรรพากรประกาศ ดังต่อไปนี้


ข้อ ๑ กําหนดให้บุคคลดังต่อไปนี้ เป็นนิติบุคคลอื่นตามสัญญาซื้อหรือขายหลักทรัพย์

          (ก) กองทุนต่าง ๆ ที่อยู่ภายใต้การกํากับดูแลของสํานักงานคณะกรรมการกํากับหลักทรัพย์และตลาดหลักทรัพย์

          (ข) กองทุนบําเหน็จบํานาญข้าราชการตามกฎหมายว่าด้วยกองทุนบําเหน็จบํานาญข้าราชการ

          (ค) กองทุนประกันสังคมตามกฎหมายว่าด้วยกองทุนประกันสังคม

          (ง) ส่วนราชการและรัฐวิสาหกิจตามกฎหมายว่าด้วยวิธีการงบประมาณ

          (จ) ตลาดหลักทรัพย์แห่งประเทศไทย

          (ฉ) บริษัทหรือห้างหุ้นส่วนนิติบุคคลนอกจาก (ก)-(จ)


ข้อ ๒ ประกาศนี้ให้ใช้บังคับตั้งแต่วันที่ 1 มกราคม พ.ศ. 2551 เป็นต้นไป 


ผู้มีอํานาจลงนาม - ประกาศ ณ วันที่  5 มิถุนายน  พ.ศ.  2551

 

ศานิต ร่างน้อย

(นายศานิต ร่างน้อย)

อธิบดีกรมสรรพากร
ประกาศอธิบดีกรมสรรพากร

เกี่ยวกับภาษีธุรกิจเฉพาะ (ฉบับที่ 11)

เรื่อง กําหนดแบบเกี่ยวกับภาษีธุรกิจเฉพาะ

-----------------------------

          อาศัยอํานาจตามความในมาตรา 91/10 มาตรา 91/12 และมาตรา 91/21 (3) แห่งประมวลรัษฎากร อธิบดีกรมสรรพากรจึงกําหนดแบบเกี่ยวกับภาษีธุรกิจเฉพาะ เพื่อใช้ยื่นต่อเจ้าพนักงานประเมินตามประมวลรัษฎากร ดังต่อไปนี้


ข้อ ๑ ให้เพิ่มความต่อไปนี้เป็น (6) ของวรรคหนึ่ง ของข้อ 1 ของประกาศอธิบดีกรมสรรพากร เกี่ยวกับภาษีธุรกิจเฉพาะ (ฉบับที่ 2) เรื่อง กําหนดแบบเกี่ยวกับภาษีธุรกิจเฉพาะ ลงวันที่ 22 พฤศจิกายน พ.ศ. 2538

          “(6) แบบ ภ.ธ. 02.1 แบบคําขอแจ้งการเปลี่ยนแปลงการยื่นแบบแสดงรายการภาษีธุรกิจเฉพาะรวมกัน”


ข้อ ๒ ประกาศนี้ให้ใช้บังคับสําหรับการยื่นรายการตั้งแต่วันที่ 1 กุมภาพันธ์ พ.ศ. 2549 เป็นต้นไป


ผู้มีอํานาจลงนาม - ประกาศ ณ วันที่ 1 มีนาคม พ.ศ. 2549

ศิโรตม์ สวัสดิ์พาณิชย์

อธิบดีกรมสรรพากร
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน.  7/2545

เรื่อง  การกําหนดรายการข้อมูลในคู่มือลูกค้าหรือเอกสารอื่นใด

ที่ใช้ในการชักชวนลูกค้า

 

                    อาศัยอํานาจตามความในข้อ 7 แห่งประกาศคณะกรรมการกํากับหลักทรัพย์และตลาดหลักทรัพย์  ที่ กน. 6/2545  เรื่อง  หลักเกณฑ์ เงื่อนไข และวิธีการในการชักชวนลูกค้าการวางแผนการลงทุน และการตั้งตัวแทนด้านการตลาดกองทุนส่วนบุคคล ลงวันที่ 1 กุมภาพันธ์พ.ศ. 2545   สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ในประกาศนี้

“ลูกค้า”  หมายความว่า  บุคคลหรือคณะบุคคลที่มอบหมายหรือจะมอบหมายให้บริษัทจัดการจัดการกองทุนส่วนบุคคล   ทั้งนี้ ในกรณีที่บริษัทจัดการกองทุนส่วนบุคคลที่เป็นกองทุนสํารองเลี้ยงชีพ  คําว่า “ลูกค้า” หมายความถึง  กองทุนสํารองเลี้ยงชีพ

“บริษัทจัดการ”  หมายความว่า  บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคล

“ชักชวนลูกค้า”  หมายความว่า  การชักชวนลูกค้าให้ทําสัญญากับบริษัทจัดการโดยมีการวางแผนการลงทุนให้แก่ลูกค้าด้วย

“สัญญา”  หมายความว่า  สัญญาจัดการกองทุนส่วนบุคคล

“ตัวแทนด้านการตลาดกองทุนส่วนบุคคล”  หมายความว่า บุคคลซึ่งบริษัทจัดการตั้งให้เป็นตัวแทนในการชักชวนลูกค้า

“สํานักงาน”  หมายความว่า  สํานักงานคณะกรรมการกํากับหลักทรัพย์และตลาดหลักทรัพย์


ข้อ ๒ คู่มือลูกค้าหรือเอกสารอื่นใดที่ใช้ในการชักชวนลูกค้าที่บริษัทจัดการ และตัวแทนด้านการตลาดกองทุนส่วนบุคคลที่เป็นนิติบุคคลจัดทําต้องใช้ภาษาที่ง่ายต่อการทําความเข้าใจ และต้องมีรายการข้อมูลเกี่ยวกับเรื่องดังต่อไปนี้เป็นอย่างน้อย

          (1) สิทธิของลูกค้า

          (2) การรับข้อร้องเรียนของลูกค้า


ข้อ ๓ รายการข้อมูลเกี่ยวกับสิทธิของลูกค้าตามข้อ 2(1) ให้แสดงรายละเอียดอย่างน้อยดังต่อไปนี้ไว้อย่างชัดเจน

(1)  สิทธิในการได้รับทราบรายชื่อของบริษัทจัดการทุกแห่งที่ได้มอบหมายให้บุคคลธรรมดาหรือนิติบุคคลเป็นตัวแทนด้านการตลาดกองทุนส่วนบุคคล

(2) สิทธิในการได้รับทราบข้อมูลเกี่ยวกับชื่อและที่อยู่ของตัวแทนด้านการตลาดกองทุนส่วนบุคคล รวมทั้งชื่อและที่อยู่ของพนักงานผู้ทําหน้าที่ชักชวนลูกค้าของนิติบุคคลดังกล่าว 

(3) สิทธิในการได้รับทราบคําเตือนและคําอธิบายเกี่ยวกับความเสี่ยงในการลงทุนในหลักทรัพย์และทรัพย์สิน และคําเตือนในกรณีที่ลูกค้าปฏิเสธการให้ข้อมูลหรือการให้ข้อมูลที่ไม่เป็นปัจจุบัน

(4)  สิทธิในการได้รับทราบข้อเท็จจริงที่มีผลกระทบอย่างมีนัยสําคัญต่อสิทธิประโยชน์ของลูกค้า เช่น การเลิกประกอบธุรกิจหลักทรัพย์ประเภทการจัดการกองทุนส่วนบุคคลของบริษัทจัดการ เป็นต้น

(5) สิทธิในการได้รับทราบข้อมูลเกี่ยวกับความขัดแย้งทางผลประโยชน์ เช่น ค่าธรรมเนียม หรือผลตอบแทนที่ตัวแทนด้านการตลาดกองทุนส่วนบุคคลอาจได้รับจากการชักชวนลูกค้าหรือจากการทําสัญญา เป็นต้น


ข้อ ๔ รายการข้อมูลเกี่ยวกับการรับข้อร้องเรียนของลูกค้าตามข้อ 2(2) ให้แสดงรายละเอียดอย่างน้อยดังต่อไปนี้ไว้อย่างชัดเจน

                    (1)  วิธีการรับข้อร้องเรียน

                    (2)  สถานที่ที่บริษัทจัดการ และตัวแทนด้านการตลาดกองทุนส่วนบุคคลที่เป็น นิติบุคคลใช้ในการรับข้อร้องเรียนของลูกค้า


ข้อ ๕ ประกาศนี้ใช้บังคับตั้งแต่วันที่  1  เมษายน  พ.ศ. 2545  เป็นต้นไป


ผู้มีอํานาจลงนาม - ประกาศ  ณ   วันที่  8 กุมภาพันธ์  พ.ศ. 2545

 

 

                                                          (นายประสาร  ไตรรัตน์วรกุล)

                                                                     เลขาธิการ

                                       สํานักงานคณะกรรมการกํากับหลักทรัพย์และตลาดหลักทรัพย์
ประกาศอธิบดีกรมสรรพากร

เกี่ยวกับภาษีธุรกิจเฉพาะ (ฉบับที่ 9)

เรื่อง กําหนดหลักเกณฑ์ วิธีการ และเงื่อนไขเกี่ยวกับการยื่นคําขอ

จดทะเบียนภาษีธุรกิจเฉพาะผ่านระบบเครือข่ายอินเทอร์เน็ต

และการออกใบทะเบียนภาษีธุรกิจเฉพาะ

---------------------------------------

          อาศัยอํานาจตามความในมาตรา 91/12 วรรคสี่ แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 30) พ.ศ. 2534 อธิบดีกรมสรรพากรกําหนดหลักเกณฑ์ วิธีการ และเงื่อนไขเกี่ยวกับการยื่นคําขอจดทะเบียนภาษีธุรกิจเฉพาะผ่านระบบเครือข่ายอินเทอร์เน็ต และการออกใบทะเบียนภาษีธุรกิจเฉพาะ ดังต่อไปนี้ 


ข้อ ๑ ผู้ประกอบกิจการที่อยู่ในบังคับต้องเสียภาษีธุรกิจเฉพาะมีสิทธิยื่น คําขอจดทะเบียนภาษีธุรกิจเฉพาะตามแบบที่อธิบดีกรมสรรพากรกําหนด (ภ.ธ. 01) ผ่านระบบเครือข่ายอินเทอร์เน็ต ทางเว็บไซต์ (Web Site) ของกรมสรรพากร http://www.rd.go.th โดยให้ถือเป็นการยื่นคําขอจดทะเบียนภาษีธุรกิจเฉพาะได้อีกวิธีหนึ่ง


ข้อ ๒ การยื่นคําขอจดทะเบียนภาษีธุรกิจเฉพาะ ตามข้อ 1 ให้ยื่นภายในสามสิบวัน นับแต่วันเริ่มประกอบกิจการ โดยให้ถือว่า วัน เดือน ปี ที่ผู้ประกอบกิจการยื่นคําขอจดทะเบียนภาษีธุรกิจเฉพาะเป็นวัน เดือน ปี ที่ผู้ประกอบกิจการจดทะเบียนภาษีธุรกิจเฉพาะ


ข้อ ๓ ให้ผู้ประกอบกิจการยื่นคําขอจดทะเบียนภาษีธุรกิจเฉพาะ โดยแสดงรายการให้ถูกต้อง ครบถ้วน EG4YAup2hySgcimq8MkLuB6e34rNB2SF9h94LL1ryzzq จดทะเบียนภาษีธุรกิจเฉพาะด้วย


ข้อ ๔ ให้เจ้าพนักงานสรรพากรตรวจสอบคําขอจดทะเบียนภาษีธุรกิจเฉพาะที่ยื่นผ่านระบบเครือข่ายอินเทอร์เน็ตว่า ผู้ประกอบกิจการที่ยื่นคําขอจดทะเบียนภาษีธุรกิจเฉพาะได้แสดงรายการถูกต้อง ครบถ้วนหรือไม่ และตรวจสอบข้อเท็จจริงก่อนดําเนินการออกใบทะเบียนภาษีธุรกิจเฉพาะให้แก่ผู้ประกอบกิจการ


ข้อ ๕ ให้เจ้าพนักงานสรรพากรดําเนินการออกใบทะเบียนภาษีธุรกิจเฉพาะ (ภ.ธ. 20) ให้แก่ผู้ประกอบกิจการ กรณีผู้ประกอบกิจการมีสถานประกอบการหลายแห่งให้ออกใบทะเบียนภาษีธุรกิจเฉพาะเป็นรายสถานประกอบการ


ข้อ ๖ ให้ผู้อํานวยการสํานักบริหารภาษีธุรกิจขนาดใหญ่หรือสรรพากรพื้นที่เป็นผู้มีอํานาจออกใบทะเบียนภาษีธุรกิจเฉพาะสําหรับผู้ประกอบธุรกิจ ซึ่งกรมสรรพากรกําหนดให้อยู่ในความรับผิดชอบของสํานักบริหารภาษีธุรกิจขนาดใหญ่หรือสถานประกอบการ ที่ตั้งอยู่ในเขตท้องที่รับผิดชอบของสํานักงานสรรพากรพื้นที่นั้น แล้วแต่กรณี


ข้อ ๗ ในกรณีที่มีปัญหาในการปฏิบัติ ให้อธิบดีกรมสรรพากรมีอํานาจวินิจฉัย และคําวินิจฉัยของอธิบดีกรมสรรพากรให้ถือเป็นหลักเกณฑ์ วิธีการ และเงื่อนไขที่กําหนดตามประกาศนี้ด้วย


ผู้มีอํานาจลงนาม - ประกาศนี้ให้ใช้บังคับตั้งแต่วันที่ 9 สิงหาคม 2557 เป็นต้นไป

ประกาศ ณ วันที่ 1 กรกฎาคม พ.ศ. 2547

ศุภรัตน์ ควัฒน์กุล

อธิบดีกรมสรรพากร
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 8/2545~~..~~

เรื่อง  คุณสมบัติของผู้รับฝากทรัพย์สินที่ผู้ดูแลผลประโยชน์แต่งตั้ง

ให้เป็นตัวแทนในการฝากหลักทรัพย์ของกองทุนรวม

ที่ลงทุนในต่างประเทศ

                              

                    อาศัยอํานาจตามความในข้อ 4 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 31/2544  เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมที่ลงทุนในต่างประเทศ ลงวันที่2 ตุลาคม พ.ศ. 2544 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ในประกาศนี้

          “ผู้ดูแลผลประโยชน์”  หมายความว่า  ผู้ดูแลผลประโยชน์ของกองทุนรวมที่ลงทุนในต่างประเทศ

          “กองทุนรวมที่ลงทุนในต่างประเทศ”  หมายความว่า  กองทุนรวมที่มีวัตถุประสงค์เพื่อนําเงินที่ได้จากการจําหน่ายหน่วยลงทุนในประเทศไปลงทุนในต่างประเทศ

          “บริษัทจัดการ”  หมายความว่า  บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม

                    ข้อ 2   ผู้รับฝากทรัพย์สินที่บริษัทจัดการระบุในร่างสัญญาแต่งตั้งผู้ดูแลผลประโยชน์เพื่อให้ผู้ดูแลผลประโยชน์ดังกล่าวแต่งตั้งให้เป็นตัวแทนในการทําหน้าที่ฝากหลักทรัพย์ของกองทุนรวมที่ลงทุนในต่างประเทศ ต้องเป็นผู้ที่สามารถประกอบธุรกิจการเป็นผู้รับฝากทรัพย์สินได้โดยชอบด้วยกฎหมายของประเทศที่บริษัทจัดการประสงค์จะลงทุนในหรือมีไว้ซึ่งหลักทรัพย์นั้น  หรือของประเทศที่ผู้รับฝากทรัพย์สินตั้งอยู่  ทั้งนี้ ผู้รับฝากทรัพย์สินต้องเป็นสมาชิกศูนย์รับฝากหลักทรัพย์ที่รับฝากหลักทรัพย์ของกองทุนรวมที่ลงทุนในต่างประเทศดังกล่าว~~หลักเกณฑ์ดังต่อไปนี้~~

                    ข้อ 3~~5~~  ประกาศนี้ให้ใช้บังคับตั้งแต่วันที่ 16 กุมภาพันธ์ พ.ศ. 2545  เป็นต้นไป


ข้อ ๒ ผู้รับฝากทรัพย์สินที่บริษัทจัดการระบุในร่างสัญญาแต่งตั้งผู้ดูแลผลประโยชน์เพื่อให้ผู้ดูแลผลประโยชน์ดังกล่าวแต่งตั้งให้เป็นตัวแทนในการทําหน้าที่ฝากหลักทรัพย์ของกองทุนรวมที่ลงทุนในต่างประเทศ ต้องเป็นผู้ที่สามารถประกอบธุรกิจการเป็นผู้รับฝากทรัพย์สินได้โดยชอบด้วยกฎหมายของประเทศที่บริษัทจัดการประสงค์จะลงทุนในหรือมีไว้ซึ่งหลักทรัพย์นั้น  หรือของประเทศที่ผู้รับฝากทรัพย์สินตั้งอยู่  ทั้งนี้ ผู้รับฝากทรัพย์สินต้องเป็นสมาชิกศูนย์รับฝากหลักทรัพย์ที่รับฝากหลักทรัพย์ของกองทุนรวมที่ลงทุนในต่างประเทศดังกล่าว


ข้อ ๓ ประกาศนี้ให้ใช้บังคับตั้งแต่วันที่ 16 กุมภาพันธ์ พ.ศ. 2545 เป็นต้นไป


ผู้มีอํานาจลงนาม - ประกาศ  ณ   วันที่  13  กุมภาพันธ์  พ.ศ. 2545

 

 

                                                          (นายประสาร  ไตรรัตน์วรกุล)

                                                                     เลขาธิการ

                                       สํานักงานคณะกรรมการกํากับหลักทรัพย์และตลาดหลักทรัพย์
ประกาศอธิบดีกรมสรรพากร

เกี่ยวกับภาษีธุรกิจเฉพาะ (ฉบับที่ 6)

เรื่อง กําหนดการยื่นแบบแสดงรายการภาษี การชําระภาษี

และสถานที่ยื่นแบบแสดงรายการภาษี

-----------------------------------------

          อาศัยอํานาจตามความในมาตรา 11 และมาตรา 91/10 แห่งประมวลรัษฎากรซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 30) พ.ศ. 2534 อธิบดีกรมสรรพากรกําหนดการยื่นแบบแสดงรายการภาษี การชําระภาษีและสถานที่ยื่นแบบแสดงรายการภาษี สําหรับการยื่นแบบแสดงรายการภาษีธุรกิจเฉพาะ ผ่านระบบเครือข่ายอินเทอร์เน็ตไว้ ดังต่อไปนี้


ข้อ ๑ กําหนดให้การยื่นรายการข้อมูลตามแบบ ภ.ธ. 40 ผ่านระบบเครือข่ายอินเทอร์เน็ต ทางเว็บไซต์ (Web Site) ของกรมสรรพากร http:// www.rd.go.th เป็นการยื่นแบบแสดงรายการภาษีธุรกิจเฉพาะตามประมวลรัษฎากร

          การยื่นแบบแสดงรายการภาษีตามวรรคหนึ่ง มิให้ใช้กับการยื่นแบบแสดงรายการภาษีเกินกําหนดเวลาตามที่กําหนดในข้อ 3


ข้อ ๒ ผู้ประกอบกิจการจดทะเบียนภาษีธุรกิจเฉพาะที่มีความประสงค์ จะยื่นแบบแสดงรายการภาษีตามข้อ 1 จะต้องยื่นคําขอยื่นแบบแสดงรายการภาษีธุรกิจเฉพาะผ่านระบบเครือข่ายอินเทอร์เน็ตต่ออธิบดีกรมสรรพากรและต้องได้รับ อนุมัติแล้ว มีสิทธิยื่นรายการข้อมูลตามแบบ ภ.ธ. 40 ผ่านระบบเครือข่ายอินเทอร์เน็ต ทางเว็บไซต์ (Web Site) ของกรมสรรพากร http://www.rd.go.th โดยให้ถือเป็นสถานที่ยื่นแบบแสดงรายการภาษีได้อีกแห่งหนึ่ง


ข้อ ๓ การยื่นแบบแสดงรายการภาษีผ่านระบบเครือข่ายอินเทอร์เน็ต สําหรับเดือนภาษีใดให้ยื่นได้ภายในวันที่สิบห้าของเดือนถัดไปโดยไม่เว้นวันหยุดราชการ กรณีวันที่สิบห้าตรงกับวันหยุดราชการให้ยื่นได้ภายในวันทําการถัดไป และให้ยื่นแบบ แสดงรายการภาษีได้ภายในเวลา 22.00 นาฬิกา ของแต่ละวัน


ข้อ ๔ ผู้ประกอบกิจการจดทะเบียนต้องชําระภาษี (ถ้ามี) พร้อมกับการยื่นแบบแสดงรายการภาษีผ่านระบบเครือข่ายอินเทอร์เน็ต การชําระภาษีดังกล่าวจะต้องใช้วิธีการโอนเงินเข้าบัญชีเงินฝากธนาคารของกรมสรรพากร ผ่านระบบอิเล็กทรอนิกส์ (Electronic Payment)


ข้อ ๕ ให้ผู้อํานวยการกองคลัง กรมสรรพากร เป็น “เจ้าหน้าที่รับชําระเงินภาษีอากร” เพื่อรับชําระเงินภาษี


ข้อ ๖ การเสียภาษีธุรกิจเฉพาะตามประกาศนี้ให้ถือว่าเป็นการสมบูรณ์ เมื่อได้มีการยื่นแบบแสดงรายการภาษีผ่านระบบเครือข่ายอินเทอร์เน็ต โดยได้โอนเงินเข้าบัญชีเงินฝากของกรมสรรพากร และได้รับใบเสร็จรับเงินของกรมสรรพากร ตามจํานวนเงิน ซึ่ง “เจ้าหน้าที่รับชําระเงินภาษีอากร” ตามข้อ 5 ได้ลงลายมือชื่อรับเงินแล้ว

          การลงลายมือชื่อตามวรรคหนึ่งจะจัดพิมพ์ขึ้นด้วยระบบคอมพิวเตอร์ก็ได้


ข้อ ๗ ประกาศนี้ให้ใช้บังคับสําหรับการยื่นรายการตั้งแต่วันที่ 1 กุมภาพันธ์ 2545 เป็นต้นไป


ผู้มีอํานาจลงนาม - ประกาศ ณ วันที่ 18 มกราคม พ.ศ. 2545

ศุภรัตน์ ควัฒน์กุล

อธิบดีกรมสรรพากร
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 11/2545

เรื่อง  การกําหนดประเภททรัพย์สินที่ลูกค้าอาจมอบหมายให้

บริษัทจัดการจัดการได้เพิ่มเติม

 

                    อาศัยอํานาจตามความในข้อ 4(8) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543  เรื่อง  หลักเกณฑ์ เงื่อนไข และวิธีการจัดการกองทุนส่วนบุคคล  ลงวันที่ 4 เมษายน พ.ศ. 2543  สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ในประกาศนี้

                    “ลูกค้า”  หมายความว่า  บุคคลหรือคณะบุคคลที่มอบหมายหรือจะมอบหมายให้บริษัทจัดการจัดการกองทุนส่วนบุคคล   ทั้งนี้ ในกรณีที่บริษัทจัดการจัดการกองทุนส่วนบุคคลที่เป็นกองทุนสํารองเลี้ยงชีพ คําว่า “ลูกค้า” หมายความถึง กองทุนสํารองเลี้ยงชีพ

                    “บริษัทจัดการ”  หมายความว่า  บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคล

                    “สัญญาฟิวเจอร์”  หมายความว่า  สัญญาซื้อขายล่วงหน้าที่เกิดขึ้นในตลาดหรือศูนย์กลางในการซื้อขายหลักทรัพย์หรือหลักทรัพย์ล่วงหน้า  ซึ่งบริษัทจัดการเข้าผูกพันตนในสัญญาดังกล่าว โดยมีข้อกําหนดให้บริษัทจัดการต้องส่งมอบสินค้าอ้างอิงหรือชําระราคาของสินค้าอ้างอิงให้แก่คู่สัญญาอีกฝ่ายหนึ่ง ณ เวลาใดเวลาหนึ่งในอนาคต หรือมีข้อกําหนดให้บริษัทจัดการได้รับชําระเงินหรือต้องชําระเงินให้แก่คู่สัญญาอีกฝ่ายหนึ่งเท่ากับจํานวนเงินที่คํานวณได้จากส่วนต่างระหว่างราคาหรือมูลค่าของสินค้าอ้างอิงหรือตัวแปรอ้างอิงที่กําหนดไว้ในสัญญากับราคาหรือมูลค่าของสินค้าอ้างอิงหรือตัวแปรอ้างอิงที่เป็นอยู่ ณ เวลาใดเวลาหนึ่งหรือช่วงเวลาใดเวลาหนึ่งในอนาคตตามที่กําหนดไว้ในสัญญา

                    “สินค้าอ้างอิง”  หมายความว่า  หลักทรัพย์หรือเงินตราสกุลใด ๆ

                    “ตัวแปรอ้างอิง”  หมายความว่า  ดัชนีกลุ่มหลักทรัพย์หรืออัตราดอกเบี้ย

                    “สัญญาฟอร์เวิร์ด”  หมายความว่า  สัญญาซื้อขายล่วงหน้าที่เกิดขึ้นนอกตลาดหรือศูนย์กลางในการซื้อขายหลักทรัพย์หรือหลักทรัพย์ล่วงหน้า  ซึ่งบริษัทจัดการเข้าผูกพันตนในสัญญาดังกล่าว โดยมีข้อกําหนดให้บริษัทจัดการต้องส่งมอบสินค้าอ้างอิงหรือชําระราคาของสินค้าอ้างอิงให้แก่คู่สัญญาอีกฝ่ายหนึ่ง ณ เวลาใดเวลาหนึ่งในอนาคต หรือมีข้อกําหนดให้บริษัทจัดการได้รับชําระเงินหรือต้องชําระเงินให้แก่คู่สัญญาอีกฝ่ายหนึ่งเท่ากับจํานวนเงินที่คํานวณได้จากส่วนต่างระหว่างราคาหรือมูลค่าของสินค้าอ้างอิงหรือตัวแปรอ้างอิงที่กําหนดไว้ในสัญญากับราคาหรือมูลค่าของสินค้าอ้างอิงหรือตัวแปรอ้างอิงที่เป็นอยู่ ณ เวลาใดเวลาหนึ่งหรือช่วงเวลาใดเวลาหนึ่งในอนาคตตามที่กําหนดไว้ในสัญญา

                    “สัญญาสวอป”  หมายความว่า  สัญญาที่บริษัทจัดการเข้าผูกพันแลกเปลี่ยนผลตอบแทนซึ่งมีมูลค่าผลตอบแทนอย่างน้อยข้างใดข้างหนึ่งของสัญญาผูกกับสินค้าอ้างอิงหรือตัวแปรอ้างอิง   ทั้งนี้ ตามระยะเวลาและวิธีการที่กําหนดไว้ล่วงหน้าในสัญญา


ข้อ ๒ ในการมอบหมายให้จัดการกองทุนส่วนบุคคล  ลูกค้าอาจมอบสัญญาฟิวเจอร์สัญญาฟอร์เวิร์ด หรือสัญญาสวอป  ให้บริษัทจัดการจัดการได้


ข้อ ๓ ประกาศนี้ให้ใช้บังคับตั้งแต่วันที่  16  กุมภาพันธ์  พ.ศ.  2545 เป็นต้นไป


ผู้มีอํานาจลงนาม -  ประกาศ  ณ   วันที่  15 กุมภาพันธ์  พ.ศ.  2545

 

 

                                                              (นายประสาร  ไตรรัตน์วรกุล)

                                                                         เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศอธิบดีกรมสรรพากร

เกี่ยวกับภาษีธุรกิจเฉพาะ (ฉบับที่ 5)

เรื่อง การกําหนดกิจการที่ไม่ต้องจดทะเบียนภาษีธุรกิจเฉพาะ

---------------------------------------------------

          อาศัยอํานาจตามความในมาตรา 91/13 (2) แห่งประมวลรัษฎากร ซึ่ง แก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 30) พ.ศ.2534 อธิบดีกรมสรรพากรกําหนดหลักเกณฑ์และเงื่อนไขการประกอบกิจการที่เป็นการประกอบกิจ การเป็นการชั่วคราว ที่ไม่ต้องจดทะเบียนภาษีธุรกิจเฉพาะไว้ดังนี้


ข้อ ๑ ให้ยกเลิกความใน (1) และ (2) ของข้อ 1 แห่งประกาศอธิบดี กรมสรรพากรเกี่ยวกับภาษีธุรกิจเฉพาะ เรื่อง การกําหนดกิจการที่ไม่ต้องจดทะเบียนภาษี ธุรกิจเฉพาะ ลงวันที่ 30 ธันวาคม พ.ศ. 2535 และให้ใช้ความต่อไปนี้แทน

          “(1) การขายอสังหาริมทรัพย์ที่ผู้ขายมีไว้ในการประกอบกิจการตามมาตรา 4 (5) แห่งพระราชกฤษฎีกาออกตามความในประมวลรัษฎากร ว่าด้วยการขายอสังหาริม ทรัพย์เป็นทางค้าหรือหากําไร (ฉบับที่ 342) พ.ศ. 2541 โดยการขายอสังหาริมทรัพย์ ดังกล่าวมิใช่การขายอสังหาริมทรัพย์ตามมาตรา 4 (1) (2) (3) และ (4) แห่งพระราช กฤษฎีกาออกตามความในประมวลรัษฎากร ว่าด้วยการขายอสังหาริมทรัพย์เป็นทางค้าหรือหา กําไร (ฉบับที่ 342) พ.ศ. 2541”

          “(2) การขายอสังหาริมทรัพย์ตามมาตรา 4 (6) แห่งพระราชกฤษฎีกาออก ตามความในประมวลรัษฎากร ว่าด้วยการขายอสังหาริมทรัพย์เป็นทางค้าหรือหากําไร (ฉบับที่ 342) พ.ศ. 2541”


ข้อ ๒ ประกาศนี้ให้ใช้บังคับตั้งแต่วันที่ 1 มกราคม พ.ศ. 2542 เป็นต้นไป


ผู้มีอํานาจลงนาม - ประกาศ ณ วันที่ 14 มกราคม พ.ศ. 2543

 

ร้อยเอกสุชาติ เชาว์วิศิษฐ

อธิบดีกรมสรรพากร
ประกาศอธิบดีกรมสรรพากร

เกี่ยวกับภาษีธุรกิจเฉพาะ (ฉบับที่ 3)

เรื่อง กําหนดหลักเกณฑ์ วิธีการ และเงื่อนไข การยกเว้นภาษีธุรกิจเฉพาะสําหรับรายรับจากการโอนทรัพย์สินในโครงการแปลงทรัพย์สิน เป็นหลักทรัพย์

-----------------------------------------------------------

          อาศัยอํานาจตามความใน (9) ของมาตรา 3 แห่งพระราชกฤษฎีกาออกตาม ความในประมวลรัษฎากร ว่าด้วยการกําหนดกิจการที่ได้รับยกเว้นภาษีธุรกิจเฉพาะ (ฉบับที่ 240) พ.ศ.2534 ซึ่งแก้ไขเพิ่มเติมโดยพระราชกฤษฎีกาออกตามความในประมวลรัษฎากร ว่าด้วยการกําหนดกิจการที่ได้รับยกเว้นภาษีธุรกิจเฉพาะ (ฉบับที่ 334) พ.ศ.2541 อธิบดี กรมสรรพากร กําหนดหลักเกณฑ์ วิธีการ และเงื่อนไข การยกเว้นภาษีธุรกิจเฉพาะสําหรับ รายรับจากการโอนทรัพย์สินในโครงการแปลงสินทรัพย์เป็นหลักทรัพย์ ดังต่อไปนี้


ข้อ ๑ การโอนทรัพย์สินของบริษัทหรือห้างหุ้นส่วนนิติบุคคลหรือนิติบุคคลอื่นให้ แก่นิติบุคคลเฉพาะกิจ ตามกฎหมายว่าด้วยนิติบุคคลเฉพาะกิจเพื่อการแปลงสินทรัพย์เป็น หลักทรัพย์ และการโอนทรัพย์สินของนิติบุคคลเฉพาะกิจกลับคืนให้บริษัทหรือห้างหุ้นส่วนนิติบุคคล หรือนิติบุคคลอื่น ต้องเป็นการโอนทรัพย์สินภายใต้โครงการการแปลงทรัพย์สินเป็นหลักทรัพย์ ที่ได้รับอนุมัติจากสํานักงานคณะกรรมการกํากับหลักทรัพย์และตลาดหลักทรัพย์


ข้อ ๒ ต้องมีการบันทึกบัญชีตามมาตรฐานการบัญชี ซึ่งเป็นที่รับรองทั่วไป


ข้อ ๓ ประกาศนี้ให้ใช้บังคับตั้งแต่วันที่ 6 พฤศจิกายน พ.ศ.2541 เป็นต้นไป


ผู้มีอํานาจลงนาม - ประกาศ ณ วันที่ 14 มิถุนายน พ.ศ. 2542

 

จักรี รัตยันตรกร

รองอธิบดี รักษาราชการแทน

อธิบดีกรมสรรพากร